NaiveNeuron/SloPal huggingface dataset:
Číž, Miroslav, podpredseda NR SR (2014-12-11):
Ďakujem. Tretiu otázku položil pán poslanec Jozef Bobík generálnemu prokurátorovi Slovenskej republiky Jaromírovi Čižnárovi. Otázka znie: „Vážený pán generálny prokurátor, generálnym prokurátorom ste sa stali v čase, keď prezident Slovenskej republiky odmietol vymenovať za generálneho prokurátora pána Čentéša. Úlohou Generálnej prokuratúry je presadzovať zákonnosť a spravodlivosť. Pán generálny prokurátor, čo ste urobili, resp. urobíte, aby sa pán Čentéš, v Národnej rade Slovenskej republiky riadne zvolený kandidát na vymenovanie do funkcie generálneho prokurátora, stal generálnym prokurátorom?“ Ako už sme informovali, pán generálny prokurátor sa ospravedlnil z účasti na týchto interpeláciách vzhľadom na dlhodobo plánované pracovné povinnosti mimo s tým, že odpovie pánovi poslancovi Bobíkovi písomne. Zároveň mám informáciu, že pán Bobík pozná okolnosti a je pripravený sa uspokojiť a súhlasiť s písomnou odpoveďou. Ďakujem pekne. Takže pristúpime k otázke č. 4, ktorú položil pán poslanec Zajac a znovu ju položil pánovi ministrovi dopravy, výstavby a regionálneho rozvoja Slovenskej republiky Jánovi Počiatkovi a otázka znie: „Pán minister, NDS podpísala 15. júla 2014 dve zmluvy na dodávku posypovej soli na zimné obdobie 2014/2015 až 2016/2017. Prvá zmluva je s firmou N Power na dodávku 77 664 ton posypovej soli v objeme 13,684 mil. eur, čo je 146 eur za tonu. Druhá zmluva je s firmou Nelux za dodávku 97 186 ton v objeme 17,186 mil. eur, čo je 147 eur za tonu. V tom istom čase podpísala firma N Power zmluvu s Banskobystrickou regionálnou správou ciest na dodávku posypovej soli za 90 eur za tonu s dopravou. Iba pre zaujímavosť, na Komoditnej burze Bratislava je aktuálna cena na zimu 2014/2015 stanovená na 75 eur. Predraženie ceny posypovej soli pre NDS len oproti cene pre Banskobystrickú správu ciest je 8,352 mil. eur bez DPH. Považujete toto za najvýhodnejšie obstarávanie a efektívne spravovanie verejných financií? Pán minister, máte slovo. Oznámte, prosím, ukončenie odpovede.
Mihalik, Marcel, poslanec NR SR (2023-03-22):
... pokračujem, a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Fronc, Martin, poslanec NR SR (2014-03-28):
Ďakujem pekne, pani podpredsedníčka. Vážená kolegyňa, vážení kolegovia, dovoľte, je to tak trošku symbolické, že dnešné ráno začíname zákonom školským a dnešný deň je aj Deň učiteľov, takže aj keď je tu prázdna sála, chcel by som zapriať učiteľom, aby sa ich stav konečne zlepšil a aby pôsobenie v ich školách bolo v prospech všetkých nás a našich detí. A teraz k samotnému návrhu zákona. Dovoľte mi, aby som podľa § 73 ods. 1 zákona Národnej rady Slovenskej republiky č. 350 o rokovacom poriadku Národnej rady Slovenskej republiky v znení neskorších predpisov vystúpil v prvom čítaní k návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov (parlamentná tlač 887), ako určený spravodajca Výborom Národnej rady Slovenskej republiky pre vzdelávanie, vedu, mládež a šport, a to uznesením č. 124 zo 4. marca 2014, a podal spravodajskú informáciu k tomuto návrhu zákona. Návrh zákona bol doručený poslancom Národnej Slovenskej republiky v zákonnej lehote pred schôdzou Národnej rady. Predseda Národnej rady Slovenskej republiky rozhodnutím č. 883 z 24. februára 2014 navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú z rokovacieho poriadku Národnej rady Slovenskej republiky, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky odporučí predmetný návrh zákona prerokovať v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní, tak podľa § 74 ods. 1 zákona o rokovacom poriadku Národnej rady Slovenskej republiky v súlade s návrhom predsedu Národnej rady Slovenskej republiky odporúčam Národnej rade prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhuje predseda Národnej rady Slovenskej republiky určiť Výbor Národnej rady Slovenskej republiky pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do 30 dní a gestorský výbor do 32 dní od prerokovania návrhu tohto zákona v Národnej rade v prvom čítaní. Pani podpredsedníčka, skončil som, prosím, otvorte rozpravu.
Kadúc, Miroslav, poslanec NR SR (2015-03-24):
Ďakujem pekne. Ja si práve myslím, že tá podstata problému je úplne niekde inde, ako ste povedali vy. Tá podstata je podľa mňa hlavne v tom, sa nedostať do takej situácie, že niekto mi dĺži peniaze, pretože ak už mi dĺžite peniaze a je to môj obchodný partner a ja naňho dám po splatnosti návrh na vydanie platobného rozkazu, ten človek už so mnou nebude obchodovať. To sa proste stane. Preto som trpezlivý, zhovievavý, čakám, telefonujem, vyzývam, zasa čakám, zasa telefonujem, zasa vyzývam a plaťák ide po splatnosti v priemere tak tri mesiace. A nebudeme ani hovoriť o tom, že dnes ten plaťák ak nie je vydaný do pätnástich dní, v zásade tam ani nejaká sankcia nie je. Čiže nie vždy sa dodržuje tá lehota. Ale hovorím, podstata toho problému je práve tam, aby nevznikali dlhy. To je dôležité, lebo keď vzniknú, návrhom na plaťák si ja zatváram dvere u obchodného partnera.
Hlina, Alojz, poslanec NR SR (2013-03-26):
Pán predseda, to nemyslíte vážne. Čiže zase ste zrušili hlasovanie? Nechápem teraz... (Hlasy z pléna.)
Horecký, Ján, dočasne poverený minister školstva, vedy, výskumu a športu SR (2023-02-09):
Ja ďakujem aj za tú doplňujúcu otázku a, mimochodom, aj za tú prvotnú otázku. Mňa osobitne tiež inšpiruje k iniciovaniu spolupráce s kolegom z rezortu mini... s pánom ministrom práce, sociálnych vecí a rodiny. Napriek tomu teda, že post, kariérna pozícia pedagogického asistenta alebo osobného asistenta nie je veľmi veľa rokov, tak ten počet je, rádovo prekročil 10-, 20-tisíc takýchto asistentov na školách, ale stále sa ukazuje ako nedostatočný, hoci ho veľmi radikálne zväčšujeme, zrýchľujeme. Samozrejme, s tým narastajú aj nároky na financovanie, tak za mňa taká, také efektívne využitie zdrojov a v týchto prienikoch pôsobenia daných rôznymi kompetenčnými zákonmi je žiaduce sa na to pozrieť a skúsiť to zladiť. Ďakujem za inšpiráciu.
Zmajkovičová, Renáta, podpredsedníčka NR SR (2014-10-17):
Ďalší v rozprave vystúpi pán poslanec Mičovský. Nech sa páči, pán poslanec.
Hort, Milan, podpredseda NR SR (2011-09-13):
Pán poslanec Juraj Blanár je ďalej prihlásený s faktickou poznámkou, nech sa páči.
Šeliga, Juraj, poslanec NR SR (2021-09-29):
... nejdem, nejdem sa dostať do polemiky s vami, otázka je, čo to, o čom svedčí, ale to je na debatu, ktorú si my môžme absolvovať, keď tu nebude pán generálny prokurátor. Na záver chcem povedať, že mi je veľmi ľúto, do akej situácie sme sa dostali, pretože rok 2020 napriek pandémii mal byť pre Generálnu prokuratúru rokom nádeje. Koniec koncov aj tie tvrdé verejné vypočutia, ktoré ste aj vy, aj ostatní kandidáti na generálneho prokurátora absolvovali, nás utvrdzovali v tom, že na prokuratúru príde nový duch, že sa otvoria okná na prokuratúre a že tie staré časy, keď stačilo buchnúť dverami alebo buchnúť pečiatku na stôl a na papier, skončili. Obávam sa, že niektoré, niektoré kroky tomuto vôbec nepomohli a nastal pravý opak. Ja to len zopakujem. Dôvera sa nedá budovať tak, že budeme jedni alebo druhí uzatvorení v slonovinovej veži, že nebudeme komunikovať s verejnosťou, že ako právnici a špeciálne generálny prokurátor a Generálna prokuratúra nebudú vysvetľovať svoje rozhodnutia. Lebo potom sa nikto nemôže čudovať, že ľudia majú pocit, že tu stále vládne nejaká kategória „našich ľudí“. A iste, že to je úloha ťažká a nie jednoduchá, o tom nikto nemá pochýb, ale na druhej strane kto sa raz chytí pluhu, nech sa neotáča. Verím, že keď tu budeme o rok, v skoršom čase, lebo býva zvykom, že táto správa sa predkladá trošku skôr, že už to nebude len zbierka štatistík, ale že všetci budeme môcť skonštatovať, že tu naozaj nastal posun, že na Generálnej prokuratúre prestala zúriť vojna, že aj špeciálni prokuratúri, prokurátori, ospravedlňujem sa, cítia podporu zo strany Generálnej prokuratúry a že každý na Slovensku bude mať pocit, že zákon platí pre všetkých rovnako. Lebo koniec koncov my ako právnici vieme, a týka sa to zaujatosti, že nie je dôležité len to, či človek je zaujatý, ale či sa tak aj objektívne javí. A v tomto si myslím, že nás všetkých, ale najmä Generálnu prokuratúru čaká neľahká úloha. Ďakujem pekne za pozornosť a ďakujem aj za faktické poznámky.
Beblavý, Miroslav, poslanec NR SR (2012-02-03):
Tým sme odhlasovali všetky návrhy z rozpravy, pán predsedajúci. Takže vzhľadom na to, že sme v druhom čítaní schválili pozmeňujúce a doplňujúce návrhy, ako spoločný spravodajca predkladám návrh na prerokovanie návrhu zákona v treťom čítaní ihneď. Prosím, dajte hlasovať o tomto návrhu.
Kollár, Boris, predseda NR SR (2020-06-03):
Ďakujem. Na vystúpenie pána poslanca Petráka evidujem šesť faktických poznámok. S prvou vystúpi pán poslanec, pán poslanec Jarjabek; pardon päť. Pán poslanec Jarjabek, nech sa páči, máte slovo.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 140, za 98, zdržalo sa 40 poslancov, 2 nehlasovali. Návrh sme schválili. Prosím teraz pani poslankyňu Smolíkovú, aby uviedla hlasovanie v druhom čítaní o vládnom návrhu zákona, ktorým sa mení a dopĺňa zákon č. 282/2008 Z. z. o podpore práce s mládežou, tlač 1592. (Hlasovanie o vládnom návrhu zákona, ktorým sa mení a dopĺňa zákon č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v znení neskorších predpisov a ktorým sa mení a dopĺňa zákon č. 406/2011 Z. z. o dobrovoľníctve a o zmene a doplnení niektorých zákonov v znení zákona č. 440/2015 Z. z. , tlač 1592.)
Petrík, Simona, poslankyňa NR SR (2017-09-12):
Ďakujem. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady a Výbor Národnej rady pre kultúru a médiá. Za gestorský výbor navrhujem Výbor Národnej rady pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Vážený pán predsedajúci, ďakujem, skončila som, prosím, otvorte rozpravu.
Mičovský, Ján, poslanec NR SR (2014-12-03):
Ďakujem za slovo, vážený pán podpredseda. Martin, povedal si v istej fáze na úvod, že ťa mrazí pri pohľade na schodok, a ja tento tvoj pocit do značnej miery zdieľam. Z tých veľkých čísel skúsim rýchlo zísť k tomu malému číslu. Predstavme si náš štát ako rodinu, ktorá má ročný príjem 10-tisíc eur a minie 11 700. No na konci roku bude mať zjavne problém, pretože bude v dlžobe a bude stáť pred otázkou, ako tú dlžobu splácať. To sa mi zdá dlhodobo neudržateľné a my napriek tomu tento stav, aj keď uznávam, že toho roku je to o niečo lepšie, dlhodobo udržiavame. A ja by som v tejto súvislosti chcel od pána ministra prostredníctvom aj tejto faktickej otázky, keby si mu pripomenul to, čo vlastne akcentovalo v tvojom vystúpení, ako si predstavuje on nielen ako minister financií, ale tak ľudsky, že vlastne čo urobíme s tými 42,6 mld., ktoré tlačíme pred sebou a ktoré tu už viackrát z rôznych strán sa skloňovali. Ja k tomu pridám iba to, že každých 9 sekúnd nám tu nabehne tisíc eur dlhu. Ja viem, že to nedá sa urobiť v jednom ročnom rozpočte, ale my potrebujeme poznať odpoveď na otázku, kde v budúcnosti s touto obrovskou záťažou dlhu dôjdeme a ako si vlastne predstavujeme, kto to za nás zaplatí. To je tá základná otázka, ktorá mne z rozpočtu štátu menom Slovenská republika na rok 2015 vyvstáva. Ďakujem.
Sulík, Richard, predseda NR SR (2010-10-19):
Prosím, prezentujte sa a hlasujte. (Hlasovanie.) Prítomných 145 poslancov, hlasovalo 76 za, 1 bol proti, 67 sa zdržalo, 1 nehlasoval. Konštatujem, že Národná rada pridelila tento návrh zákona výborom, určila gestorský výbor, príslušné lehoty výborom na prerokovanie v druhom čítaní. Poprosím, pán poslanec, aby ste uviedli hlasovanie v prvom čítaní o vládnom návrhu zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony , tlač 106. Nech sa páči.
Danko, Andrej, predseda NR SR (2017-05-11):
Prosím, prezentujme sa a hlasujeme. (Hlasovanie.) Prítomných 137 poslancov, za 43, proti 35, zdržalo sa 59. Konštatujem, že sme uvedený návrh neschválili.
Hrušovský, Pavol, predseda NR SR (2012-02-29):
Panie poslankyne, páni poslanci, chcem vám oznámiť, že na základe požiadania predsedu gestorského finančného výboru nemôžeme začať rokovať, tak ako sme si dohodli, o 14.00 hodine, ale výbor potrebuje ešte dorokovať a prijať spoločnú správu k zákonom, ku ktorým bol určený ako gestorský výbor. Pán predseda ma uistil, že do 14.30 hodiny výbor môže skončiť rokovanie. Preto odkladám začiatok, resp. pokračovanie rokovania 29. schôdze na 14.30 hodinu. (Prestávka.) (Po prestávke.)
Bugár, Béla, podpredseda NR SR (2011-05-24):
Pán poslanec Rafaj.
Paška, Pavol, predseda NR SR (2013-06-27):
Pán poslanec Hlina tu nie je. Pán poslanec Martvoň.
I. Šimko, poslanec: (2004-03-10):
Národná rada uznesením č. 739 z 23. januára tohto roku pridelila vládny návrh zákona, ktorým sa mení a dopĺňa zákon č. 379/1997 Zb. o prevádzkovaní súkromných bezpečnostných služieb a podobných činností, o zmene a doplnení zákona č. 455/1991 Zb. o živnostenskom podnikaní v znení neskorších predpisov a o doplnení zákona č. 65/1965 Zb. Zákonníka práce v znení neskorších predpisov, tlač 497, na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali tento návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k návrhu zákona. Ústavnoprávny výbor Národnej rady neprijal uznesenie k predmetnému vládnemu návrhu zákona, nakoľko nezískal podporu potrebnej nadpolovičnej väčšiny prítomných poslancov. Z celkového počtu 11 poslancov bolo prítomných 10, za návrh uznesenia nehlasoval nikto. Nikto nehlasoval proti návrhu a 10 poslancov sa zdržalo hlasovania. Iné návrhy neboli podané. Výbor Národnej rady Slovenskej republiky pre obranu a bezpečnosť na svojej 29. schôdzi prerokoval uvedený vládny návrh zákona a vo svojom uznesení č. 197 súhlasil s predmetným vládnym návrhom zákona a odporučil Národnej rade návrh zákona schváliť so štyrmi pripomienkami, o ktorých gestorský výbor odporúča hlasovať spoločne a všetky štyri schváliť. Gestorský výbor na základe stanovísk výborov, teda seba, k vládnemu návrhu zákona, ktorým sa mení a dopĺňa zákon, ktorý som už citoval a tá citácia je hrozne dlhá, tak ju nebudem opakovať, odporúča Národnej rade predmetný vládny návrh zákona schváliť v znení schválených pozmeňujúcich a doplňujúcich návrhov prednesených v rozprave. Spoločná správa výborov bola schválená uznesením Výboru Národnej rady Slovenskej republiky pre obranu a bezpečnosť č. 214 na svojej 30. schôdzi. Pán predsedajúci, prosím, otvorte rozpravu k tomuto vládnemu návrhu zákona.
Pellegrini, Peter, predseda NR SR (2016-02-11):
Poprosím o pokoj v rokovacej sále.
Danko, Andrej, predseda NR SR (2019-01-30):
Páni poslanci, poprosím kľud v sále. Rokujeme ďalej. Nech sa páči, pani kolegyňa.
Bugár, Béla, podpredseda NR SR (2017-05-12):
Ďakujem pekne. Otváram všeobecnú rozpravu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Nie. Vyhlasujem rozpravu za skončenú a zároveň prerušujem rokovanie o tomto bode programu. Budeme pokračovať prvým čítaním o návrhu poslanca Martina Klusa na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení (tlač 453). Dávam slovo pánovi poslancovi, ktorý návrh uvedie, predstaví a oboznámi nás s obsahom. (Rokovanie o návrhu poslanca Národnej rady Slovenskej republiky Martina Klusa na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 453.)
Martvoň, Anton, poslanec NR SR (2013-09-03):
Ďakujem veľmi pekne. No, pán poslanec Hlina, ja sa spýtam jednu vec. Vy zvyknete tárať o veciach, o ktorých nerozumiete, o ktorých nemáte informáciu, na to sme si už zvykli. Ale ako mňa, mne je úsmevné, keď si berie mňa a moju rodinu do úst človek, ktorý je zaťom chlapíka, ktorého kamarátka robila ekonómku mafiánovi Svobodovi, zavraždenému. Mne je to veľmi úsmevné. Ako mafián nás tu ide poučovať všetkých, čo máme robiť, čo nemáme, ide sa tu tváriť ako spasiteľ Slovenska. Čím ste vy doteraz pomohli Slovensku? Povedzte nám jednu vašu iniciatívu, ktorá bola úspešná, a čím ste pomohli ľuďom alebo občanom? No proste ničím. Iba tárate! Čiže keď už si beriete do úst môjho otca, tak si aspoň naštudujte, čo je to za človeka. Je to človek, ktorý je odborník, ktorý je súdny znalec, robil stovky posudkov pre rôzne inštitúcie, vrátane súdov a ďalších, učil na vysokej škole. Čiže jednoducho vy si tu beriete do úst mňa a moju rodinu bez toho, že by ste mali naštudované elementárne vedomosti. A ubezpečujem vás, v stredu, teda zajtra, nikde môj otec nenastupuje, ide do svojej práce, kde robí na Obvodnom úrade v Dolnom Kubíne. Ale keď to bude v budúcnosti a dostane takú ponuku ako odborník, že ho niekde oslovia, ja to iba vítam a je to pre mňa iba česť, keď bude môj otec môcť pomôcť tejto republike.
Paška, Pavol, predseda NR SR (2014-05-29):
Pán spravodajca, pán poslanec má námietku, predpokladám, takže budeme... Takže hlasujeme o námietke pána poslanca Osuského. (Hlasovanie). 139 prítomných, 60 za, 78 proti, 1 sa zdržal. Námietku sme neschválili, takže budeme hlasovať tak, ako navrhol pán spravodajca.
Drábiková, Lucia, poslankyňa NR SR (2022-06-29):
Ďakujem. Zápisnica o výsledku verejného hlasovania o návrhu na voľbu generálneho riaditeľa Rozhlasu a televízie Slovenska, ktoré sa konalo 29. júna 2022. Na verejné hlasovanie o návrhu na voľbu generálneho riaditeľa Rozhlasu a televízie Slovenska bolo vydaných a poslanci si osobne prevzali 137 hlasovacích lístkov, teda na voľbe bolo prítomných 137 poslancov. Po vykonaní hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu generálneho riaditeľa Rozhlasu a televízie Slovenska všetci poslanci odovzdali hlasovacie lístky. Zo 137 odovzdaných hlasovacích lístkov boli všetky platné. Podľa platných hlasovacích lístkov overovatelia zistili, že za – Petra Badača hlasovalo za 0, hlasovalo proti 32, zdržalo sa 105 poslancov, – za Tibora Búzu hlasovalo za 22, proti 25, zdržalo sa 90 poslancov, – za Ivana Goliana hlasovalo 0, proti 25, zdržalo sa hlasovania 112 poslancov, – za Petra Janku hlasovalo za 1, hlasovalo proti 31, zdržalo sa hlasovania 105 poslancov, – za Ľuboša Machaja hlasovalo za 67, proti 20, zdržalo sa hlasovania 50 poslancov, – za Jaroslava Rezníka hlasovalo za 41, proti 34, zdržalo sa hlasovania 62 poslancov, – za Vladimíra Semana hlasoval 1 za, proti 36 a 100 poslancov sa zdržalo hlasovania. Na voľbu generálneho riaditeľa Rozhlasu a televízie Slovenska je potrebný súhlas nadpolovičnej väčšiny hlasov prítomných poslancov. Overovatelia konštatujú, že vo verejnom hlasovaní nebol zvolený žiaden z navrhovaných kandidátov. Keďže generálny riaditeľ Rozhlasu a televízie Slovenska nebol zvolený, vykoná sa opakovaná voľba, do ktorej postupujú dvaja kandidáti s najvyšším počtom hlasov. Overovatelia poverujú svojho člena Luciu Drábikovú, oznámiť výsledok hlasovania Národnej rade Slovenskej republiky.
Majorová Garstková, Jana, poslankyňa NR SR (2022-11-29):
Ja sa ti chcem, Lukáš, poďakovať, že si spomenul aj práve tento paragraf 12aa, ktorý vkladáme do tohto zákona o horskej službe, je to paragraf Lokalizácia. Práve tieto údaje sú, ktoré budú získané prostredníctvom tohto prístroja, sú predpokladom pre rýchlu lokalizáciu osoby v tiesni, ktorá je nezvestná, a to aj v členitom teréne bez pokrytia mobilnou sieťou. Vzhľadom na skutočnosť, že ide, že o úspešnosti mnohých záchranných a pátracích akcií práve rozhodujú minúty, tak umožnenie tejto modernej techniky je pre Horskú záchrannú službu do budúcna nevyhnutné. Ďakujem pekne.
Šeliga, Juraj, podpredseda NR SR (2020-09-23):
Viem, že poviete všetko jedným vrzom. Rozumiem, len sa dostaneme do tej fázy, že teda, že čo navrhujú výbory.
Zajac, Pavol, poslanec NR SR (2013-07-01):
Ďakujem pekne tým, čo na mňa reagovali. No ja som vo svojom vystúpení ani o volebnej účasti nehovoril, ale som presvedčený, že tieto zoznamy kandidátov by mohli priniesť aj zvýšenie volebnej účasti. Ja nehovorím, že by to zdvojnásobilo počet ľudí, ktorí prídu k voľbám, ale každý volič v demokratickom systéme, každý volič naviac je dobrý, z môjho pohľadu. To znamená, ak by hoci len pár sto ľudí našlo v zozname svojich známych, príbuzných, o ktorých dovtedy ani nevedeli, že kandidujú, a oni by ich presvedčili o tom, že idú voliť vo VÚC-karskych voľbách, tak ja si myslím, že bola by to v konečnom dôsledku aj vyššia volebná účasť. Čo sa týka nákladov, hovorili ste, pán kolega Daniš, o rozvoze, tak tam ani nejaké veľké náklady nevidím. Máme na to obvodné úrady, ktoré takéto zoznamy pripravujú aj pri iných voľbách. Pokiaľ ide o obecné úrady, ktoré distribuujú tieto zoznamy, tam takisto náklady nevidím, ako človek, ktorý pôsobí v komunálnej politike. Obce majú na to pracovníkov, nechcem povedať, aj aktivačných pracovníkov, ktorí vedia rozniesť tieto zoznamy. Jediný náklad vidím vo vytlačení tých zoznamov, a preto som povedal, že demokracia niečo stojí. Tak vytlačiť zoznamy kandidátov pre voličov v príslušnom okrese nemôžu byť náklady, ktoré by nejako zásadne ovplyvnili to, či občanom zoznamy kandidátov dáme alebo nedáme. Som presvedčený o tom, že je to dobrá vec. Prečo pri iných voľbách, áno, to má byť a pri voľbách do VÚC-ky, nie, to nemá byť? Ďakujem.
Jurinová, Erika, podpredsedníčka NR SR (2014-09-25):
Ďakujem pekne, pán poslanec. Na vaše vystúpenie sú štyri faktické poznámky. Uzatváram možnosť prihlásiť sa s faktickou. Pán poslanec Lipšic.
Laurenčík, Milan, poslanec NR SR (2017-02-07):
Ďakujem za slovo, pán predsedajúci. Pani kolegyňa, chcem podporiť tvoje vystúpenia a tiež potvrdiť ako človek, ktorý sa v danej oblasti pohyboval, tvoje slová. Ako starosta obce Terchová som zastupoval obec v oblastnej organizácii cestovného ruchu. Povinný odvod 10 % členských príspevkov sme brali viac-menej ako nutné zlo. Tú istú činnosť, akú vyvíjala krajská organizácia cestovného ruchu, sme si pre našu OCR-ku robili aj sami našimi zamestnancami. Dokonca som zaregistroval, že po zverejnení nášho návrhu zákona sa stretli riaditeľa KOC-er na Slovensku a namietali, že ten náš návrh nie je dobrý. Samozrejme, chápem ich postoj. Nezazneli tam však žiadne relevantné odborné argumenty. Skôr som mal pocit, že im ide iba o ich stoličky, ktoré by zanikli, keby sme KOC-erky zrušili. Ďakujem.
Kollár, Boris, predseda NR SR (2022-12-07):
Ešte otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Teraz vás poprosím, pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Šimečka, Michal, podpredseda NR SR (2024-01-09):
Ďakujem veľmi pekne. Pán poslanec Vančo.
Kuffa, Štefan, poslanec, NR SR (2014-07-01):
Pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2021-12-14):
V zmysle § 27 ods. 8 dávam teraz slovo pánovi spravodajcovi, ktorý vystúpi v rozprave. Po ňom sa pripraví pani poslankyňa Romana Tabák.
Kuffa, Štefan, poslanec NR SR (2020-09-25):
Ďakujem za slovo. Tento návrh zákona, ktorý tuná je, však máme tu druhé čítanie, ja som to tak kriticky sa vyjadril už v tom prvom čítaní, dovolím si to pripomenúť aj v tom druhom. Mohol byť viac ambiciózny na to, že je koaličný. Ja tento návrh zákona podporím, lebo nie je lepší a aj Martin Čepček, ktorý prečítal tuná ten pozmeňujúci návrh aj ten s veľkou radosťou podporím. Avšak to nie je len zrušenie tých petícii na tých miestnych úrovniach, mestských a obecných, ale aj to hlasovanie v samotných obecných zastupiteľstvách. Aby sa rozhodovalo nie dvojtretinovou väčšinou, ale nadpolovičnou väčšinou nech sa rozhodne a tie mestá a obce. V postate najlepšie by bolo, keby táto Národná rada o tom rozhodla tak, jak teraz cez ten pozmeňujúci návrh zákona, keď ho teda prijmeme, aby minister mal v kompetencii odvolať generálneho riaditeľa hazardu. Ale ja by som vám to, možno vidíte, že trošku tak ešte striktnejšie povedal. Martin, skús sa zamyslieť nad tým, aby sme takýto nezmyselný úrad celý zrušili aj s generálnym riaditeľom. No načo nám je takáto pozícia? O 550 mil. my okradneme jedných chudobných ľudí. To sú závisláci väčšinou a tie rodiny sú vo veľkej biede a teraz, jak tuná kolegyňa povedala, 20 mil. hodíme obciam. Ale čo z toho máme, keď tie následky a tie dôsledky, ktoré my potrebujeme sanovať, sú oveľa drahšie, oveľa väčšie? Nehovoriac o tom, že sú osudy ľudí, ktoré sa nedajú sanovať, ktoré sa nedajú zmeniť, a to sú mnohé životné osudy mnohých rodín aj mnohých jednotlivých ľudí, kedy, žiaľ, musím povedať vďaka hazardu končia suicídiom, samovraždou. Veľa samovrahov máme.
Gröhling, Branislav, minister školstva, vedy, výskumu a športu SR (2022-03-22):
Vážený pán predsedajúci, vážené panie poslankyne, páni poslanci, dovoľujem si uviesť iniciatívny materiál návrh na vyslovenie súhlasu Národnej rady Slovenskej republiky s Globálnym dohovorom UNESCO o uznávaní kvalifikácií týkajúcich sa vysokého školstva. Tento návrh predkladáme na základe bodu C.1 uznesenia vlády Slovenskej republiky č. 753 zo 14. decembra 2021. UNESCO je jedinou inštitúciou v systéme OSN, ktorá má v agente... v agende problematiku vysokoškolského vzdelávania. Cieľom je zvýšiť svetovú mobilitu študentov a absolventov a zabezpečiť uznávanie kvalifikácií podľa spravodlivých kritérií a zlepšiť kvalitu vysokoškolského vzdelávania. Dohovor je mnohostrannou medzinárodnou zmluvou, ktorá priamo ukladá práva a povinnosti fyzických alebo právnických osôb, a je aj medzinárodnou zmluvou. Ide o prezidentskú zmluvu, ktorá podlieha súhlasu Národnej rady Slovenskej republiky podľa čl. 7 ods. 4 Ústavy Slovenskej republiky. Ďakujem veľmi pekne.
Sulík, Richard, predseda NR SR (2010-12-01):
Prepáčte mi, prosím pekne. Pán Švantner, keď môžte, telefonujte vonku. Ďakujem vám. Nech sa páči.
Šeliga, Juraj, podpredseda NR SR (2020-09-29):
Pán poslanec Dostál, nech sa páči.
Kondrót, Maroš, poslanec NR SR (2021-06-15):
Ďakujem pekne, pán predsedajúci. Pán minister, keď vás riešila premiérka Radičová, keď vám premiérka Radičová dala kárne opatrenie, robila to z osobnej zášti alebo omylom? Nemáte veľa prešľapov na rováši z minulosti? Dosť sa tu o nich hovorilo. Vy ste sa už nemali objaviť vo verejnej funkcii. A chcete nám snáď tvrdiť k tomu, ako to dneska beží a to, čo vy máte pod svojou kontrolou a za čo ste zodpovedný, chcete nám tvrdiť, že existuje ešte jeden ďalší štát na svete, demokratický, v ktorom by do sídla kriminálnej agentúry, ktorej šéf sedí vo väzbe, vtrhla polícia, ktorej prezident sedí vo väzbe na pokyn inšpekcie ministerstva vnútra, ktorý šéf sedí vo väzbe, aby si vypýtala alebo zhabala spis šéfa tajnej služby, ktorý sedí vo väzbe? Za toto ste zodpovedný a všetko je v poriadku? Takýto štát neexistuje ani demokratický, ani nedemokratický. Nielenže nezvládate svoju funkciu a zodpovednosť, ale s pravdepodobnosťou hraničiacou s istotou podporujete a možno sám spoluorganizujete toto znásilňovanie a hrubé zneužívanie trestného práva. Nemáte čo robiť vo vláde Slovenskej republiky. Vyzývam vás, aby ste odstúpili.
Kazda, Radovan, poslanec NR SR (2020-07-14):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a výboru pre hospodárske záležitosti. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 11. septembra 2020 a v gestorskom výbore do 14. septembra 2020.
B. Bugár, podpredseda NR SR: (2003-11-04):
E. Dolník, poslankyňa: Ďakujem za slovo. Skutočne len jednu vetu by som chcela pridať k tomu môjmu vystúpeniu, na začiatok v súvislosti s pozmeňujúcim návrhom, ktorý som predniesla, budeme teda hlasovať o bode 7 a 8 zo spoločnej správy tiež osobitne. Ďakujem.
Pčolinský, Peter, podpredseda NR SR (2023-06-16):
Kolegovia, pri všetkej úcte, vystupuje pani kolegyňa Laššáková, prosím vás, tichšie. Chcem vám povedať, pán minister, vzhľadom na to, že ešte je písomná rozprava, máte pomerne veľa času, čiže kľudne môžte ísť rokovať inde. Naozaj, máte ešte pomerne veľa času a myslím si, že tak najskôr o 12.30 h sa dostanete na rad. Nech sa páči, pani poslankyňa, môžte pokračovať.
P. Abrhan, poslanec: (2007-05-18):
Tá prvá poznámka sa týka toho, čo ste hovorili k porušovaniu rokovacieho poriadku, čím ste sa odklonili od témy, ktorú teraz prerokúvame. A povedali ste, že sa pokúsite byť najbenevolentnejší, ako sa len dá, ak budete viesť schôdzu. Chcem vám len pripomenúť, že keď ste viedli schôdzu a pán poslanec Janiš vystupoval so svojím diskusným príspevkom k rušeniu krajských úradov, tak ste mu trikrát chceli odňať slovo a vôbec ste neboli benevolentný. Viem, že máte predstavy, aby opoziční poslanci vystupovali, tak ako si to predstavujú poslanci koaliční, už to tu zaznelo, ale tohto sa nedočkáte. Druhá poznámka je k tomu, že nie je čas na prijímanie tejto deklarácie. Žiaľ, nepočul som vaše stanovisko k nej. Ale chcel by som sa opýtať, že kedy považujete za vhodné, že ten čas príde, a kedy by Smer takúto deklaráciu chcel alebo vedel podporiť, to je prvá vec. A druhá vec je, že v čom vidíte taký neprekonateľný rozdiel, že nemôžete ju podporiť, ak súhlasíte s textom tej deklarácie, len jej časť je problém, kedy ju prijímame, v čom vidíte problém zahlasovať za túto deklaráciu už teraz. Ďakujem.
Pčolinský, Peter, podpredseda NR SR (2022-12-06):
S ďalšou faktickou pán poslanec Baránik.
Mojš, Milan, poslanec NR SR (2017-06-14):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, Výboru Národnej rady pre financie a rozpočet, Výboru Národnej rady pre hospodárske záležitosti a Výboru Národnej rady pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 31. augusta 2017 a v gestorskom výbore do 5. septembra 2017. Prosím, dajte hlasovať.
Zelník, Štefan, poslanec NR SR (2019-05-13):
Hlasujeme o bode 23 spoločnej správy s návrhom gestorského výboru schváliť.
P. Paška, predseda NR SR: (2008-02-05):
Nech sa páči, pán poslanec Lipšic. Ja len, dámy a páni, využijem príležitosť, aby som vás informoval, že aj po dohode s predstaviteľmi klubov o 11.00 hodine nebudeme hlasovať a budeme hlasovať o 17.00 hodine, a to aj o tomto prerokovanom bode. Aj budeme opakovať tajnú voľbu člena televíznej rady. Takže poprosím vás, aby ste informovali o tom aj kolegyne a kolegov. Čiže o 11.00 hodine teraz nebudeme hlasovať vzhľadom na to, že tam máme len správu pána Figeľa. Dobre? Ďakujem pekne. Nech sa páči, pán poslanec, máte slovo.
Pročko, Jozef, poslanec NR SR (2023-12-14):
Prepáčte, ja len opakujem, že to je uznesenie, aby sme prijali uznesenie, tak dajte hlasovať o tom uznesení. Ja ne... ja môj procedurálny návrh je, aby sme prijali uznesenie. A to, ako to, ako Národná rada máme právo. Tak som zvedavý, ako sa k tomuto uzneseniu postavíte všetci.
Paška, Pavol, predseda NR SR (2013-09-19):
(Hlasovanie.) 133 prítomných, 33 za, 8 proti, 90 sa zdržalo, 2 nehlasovali. Ani tento návrh sme nepostúpili do druhého čítania. A ešte ostatné hlasovanie. Pán poslanec Muránsky uvedie v prvom čítaní hlasovanie o návrhu pánov poslancov Mikuláša Hubu, Miroslava Kadúca a Petra Polláka na vydanie zákona č. 223 o odpadoch, je to tlač 621. (Hlasovanie o návrhu poslancov Národnej rady Slovenskej republiky Mikuláša Hubu, Miroslava Kadúca a Petra Polláka na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 621.)
Matovič, Igor, poslanec NR SR (2014-09-10):
Pán predseda, vzhľadom na to, že včerajším dňom SMER definitívne pochoval zbytky demokracie na Slovensku a rozhodli ste sa zaviesť totalitu SMER-u aj na parlamentnej pôde, a vzhľadom na to, že ste zobrali bezprecedentným spôsobom opozičným poslancom možnosť vykonávať svoj mandát, lebo na dva mesiace ste im de facto povedali, že majú držať hubu a krok, na výraz spolupatričnosti s predkladateľmi návrhov, ktorí, ktorých návrhy ste zo schôdze stiahli, v mene všetkých predkladateľov návrhu parlamentnej tlače 1156 sťahujeme tento návrh.
A. Belousovová, podpredsedníčka NR SR: (2007-10-18):
I. Valentovič, minister zdravotníctva SR: Áno,  ďakujem. Čo sa týka diskusie, diskusia prebiehala v dvoch rovinách. Jedna rovina bola diskusia, samozrejme, k materiálu a k činnosti pracovnej skupiny, potom bola diskusia aj v rámci koalície, aj v rámci vlády. Čo sa týka ambulantnej siete, na to môžem iba toľko povedať, že zanechali ste tu taký neporiadok a takú dezorganizáciu v ambulantnej starostlivosti, že dnes je veľmi ťažké vôbec získať validné údaje o tom, koľko ambulancií na Slovensku existuje. Preto tie práce skutočne meškajú. Čo sa týka zákonov, samozrejme, budem rád, ak všetky tie zákony prejdú. Vytvárajú priestor na to, aby sa ďalej novelizovalo nariadenie vlády. Nariadenie vlády je norma, ktorou je možno novelizovať a, samozrejme, budem rád, ak bude nariadenie vlády o minimálnej sieti komplexné, teda aj ústavná starostlivosť, aj ambulantná starostlivosť. Ja som pred chvíľkou povedal, že najväčší  problém je s ambulantnou sieťou, pretože to, čo ste tu zanechali, to skutočne asi nemá obdobu. Ďakujem veľmi pekne. Skončil som.
Brocka, Július, poslanec NR SR (2014-02-13):
Ja chcem len zdôrazniť jednu vec a vyvrátiť ten omyl, alebo to, čo chce SMER pri tejto kauze verejnosti pripomenúť. Hovorili ste, pán minister, že Robert Fico vyvodil politickú zodpovednosť a odvolal ministra životného prostredia. Pán minister, omyl. To nebolo vyvodenie politickej zodpovednosti voči ministrovi. Vy ste len vymenili pandrláka, vy ste len vymenili panáka, ktorý vám stál v ceste pri miliardovom kšefte. Tomuto vy hovoríte vyvodenie politickej zodpovednosti? Veď ten nešťastník minister vám navrhoval do vlády nevýhodnú zmluvu zrušiť. A vy ste zmluvu nezrušili. Vy ste biznis dokončili. My o tomto hovoríme, že Slovenská republiky bola poškodená o 47 mil. eur. To je podstata kauzy. A nakoniec, že to je stará kauza? To je nová kauza. Veď za vás teraz nedávno ste nám oznámili, že kauza skončila, že vlastne k ničom kriminálnemu neprišlo. A keďže my sme, pán minister, pán minister, chceli, aby ste nás o tom informovali, ako to s touto kauzou je, my sme navrhovali len bod programu do schôdze Národnej rady. Ste nás prevalcovali, tak sme navrhli mimoriadnu schôdzu. Čo iné môže opozícia urobiť, keď vy chcete ďalej zahladzovať stopy? Naozaj, takto to robí mafia. Veď vy ste zrušili ministerstvo životného prostredia po emisnej kauze.
Hlina, Alojz, poslanec NR SR (2014-02-07):
Takže dávam procedurálny návrh, opätovne, aby ste predchádzajúce hlasovanie, aj kvôli tomu, že ste vyhlásili moje nejaké konanie, ktoré som údajne učinil, akože som ho učinil, čo som ho neučinil, aby ste ho vyhlásili za zmätočné, ešte raz, kvôli mne. Trvám na tom. Ďakujem.
Matovič, Igor, poslanec NR SR (2013-09-17):
Chcem hlasovať o tom, aby sme skončili dnes o siedmej, a ak nie, tak inak vás upozorňujem, že s kolegyňou Mezenskou natiahneme nočnú rozpravu tak, aby rozprava pokračovala riadne o 9. hodine ráno. Využijem svoje právo predkladateľa vystúpiť kedykoľvek.
Bugár, Béla, podpredseda NR SR (2019-05-21):
Prezentujme sa a hlasujme. (Hlasovanie.) Prítomných 135, za 49, proti 46, zdržalo sa 38 poslancov, 2 nehlasovali. Návrh nebol schválený. Nech sa páči, ďalej.
P. Hrušovský, podpredseda NR SR: (2002-07-10):
Otváram rozpravu o tomto bode programu. Pýtam sa prítomných pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Nie je to tak. Vyhlasujem rozpravu za skončenú. Prerušujem rokovanie o tomto bode programu. Prosím pánov poslancov, aby sa dostavili do rokovacej sály, budeme hlasovať o včera a dnes prerokovaných bodoch 61. schôdze Národnej rady. Prosím, prezentujme sa, páni poslanci, zistím počet prítomných poslancov v rokovacej sále. (Hlasovanie.) Prítomných 56. Páni poslanci, žiadam vás, aby ste sa dostavili na hlasovanie. Pán poslanec Galbavý, kde je pán poslanec Orava? Prosím aj pána poslanca Oravu, aby sa dostavil. Pán poslanec, nech sa páči. Páni poslanci, budeme hlasovať o návrhoch, ktoré sme prerokovali včera. Pristúpime k hlasovaniu o návrhu uznesenia k návrhu spôsobu privatizácie Slovenských elektrární, a. s. Prosím pána poslanca Prokopoviča, aby ako poverený člen výboru navrhol uznesenie. Pán poslanec Hoffmann. A. Hoffmann, poslanec: Vážený pán podpredseda, chcel by som zopakovať procedurálny návrh prednesený včera, ktorý nebol schválený z titulu malého počtu poslancov, aby na rokovanie Národnej rady dnes popoludní bol zaradený návrh na vyslovenie súhlasu Národnej rady Slovenskej republiky s prítomnosťou zahraničných ozbrojených síl na území Slovenskej republiky v rámci projektu Výcvikového strediska pre strednú a východnú Európu pre nižších dôstojníkov (tlač 1639).
M. Číž, podpredseda NR SR: (2007-10-30):
Vážené kolegyne, kolegovia, prerušujem rokovanie o tomto  bode programu. A teraz pristúpime k poslednému zákonu, ktorý máme v rámci schváleného programu, a to k vládnemu   návrhu   zákona,   ktorým   sa mení a dopĺňa zákon č. 600/2003 Z. z. o prídavku na dieťa a   o zmene   a doplnení zákona č. 461/2003 Z. z. o sociálnom poistení a o zmene a   doplnení zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov . Tento vládny návrh máme ako tlač 355 a spoločnú správu výborov máme pod č. 355a. Opäť poprosím pani ministerku, aby tento vládny návrh zákona  odôvodnila.
Pellegrini, Peter, predseda NR SR (2015-02-12):
Panie poslankyne, páni poslanci (Ruch v sále.), prosím, aby tí, ktorí chcú pokračovať v rokovaní, sa upokojili, tí, ktorí potrebujú si niečo vybaviť, aby tak urobili mimo rokovacej sály. Poprosím pána ministra zdravotníctva, aby prišiel sem do rokovacej sály a zaujal miesto pre navrhovateľa, aby mohol pán poslanec Blanár vystúpiť ako predposledný prihlásený písomne, pripraví sa po ňom pán poslanec Novotný do rozpravy o vládnom návrhu zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony . Nech sa páči, pán poslanec, máte slovo. (Ruch v sále.) Kolegyne, kolegovia, naozaj poprosím vás, viem, že ešte potrebujete dopodpisovať nejaký návrh, tak ak sa dá, tak to sa dá aj potichu, vieme, o čo ide, pozbierajte podpisy, podajte ich a budeme konať. Takže, nech sa páči, pán poslanec, vaše je slovo.
Susko, Boris, poslanec NR SR (2021-03-17):
Ďakujem pekne za slovo, pán predsedajúci. Ja len technicky, keďže sme v prvom čítaní navrhujem hlasovanie o 11.00 hod. Ďakujem.
J. Zvonár, poslanec: (2008-11-05):
Účelom navrhovaného zákona je zmierniť koncepčné nedostatky terajšej úpravy v oblasti majetku a financovania výkonu územnej samosprávy a preneseného výkonu štátnej správy v Bratislave. V prvom čítaní k tomuto návrhu boli vznesené výhrady, že návrh zákona neprešiel prerokovaním vo všetkých orgánoch verejnej správy v Bratislave. Chcel by som povedať, že 27. októbra mestské zastupiteľstvo prijalo uznesenie, ktorým doporučilo Národnej rade schváliť návrh zákona a dalo pozmeňujúce návrhy k tomuto zákonu. Ja som si tieto pozmeňujúce návrhy prečítal. Nemám voči nim výhrady. A ak ich predložia poslanci, tak budem s nim súhlasiť. Tým bola odstránená v podstate posledná zábrana alebo výhrada k tomuto zákonu. Ja by som vás chcel poprosiť, aby ste tento zákon podporili a aby sa vyriešili koncepčné nedostatky doterajšieho zákona. Ďakujem.
Šimečka, Michal, podpredseda NR SR (2024-01-25):
Pán Pročko nemá doplňujúcu otázku. Treba sa prihlásiť počas vystúpenia pani ministerky s doplňujúcou otázkou. Asi prejdeme na ďalšiu v tom prípade. (Reakcia z pléna.) Nefunguje vám to zariadenie? Nedá sa prihlásiť? (Reakcia z pléna.) Už sa to asi vyplo, keď pani ministerka dohovorila, no ospravedlňujem sa, ja som to hovoril na začiatku, že treba počas vystúpenia pani ministerky. (Predsedajúci prijal hovor na internej linke. Ruch v sále.) Ospravedlňujem sa, aj z technickej podpory mi hovoria, že už sa nedá prihlásiť, keď pani ministerka skončí, hovoril som to na začiatku, teraz to už technicky nejde, je mi to ľúto. (Reakcie z pléna.) Asi treba hneď na začiatku to stlačiť. (Ruch v sále. Predsedajúci prijal hovor na internej linke.) Takto, pán poslanec, pán poslanec, nechajte ma dohovoriť, teraz vám ešte technická podpora umožní dať doplňujúcu otázku, ale pre všetkých ďalších poslancov a všetky ďalšie otázky, prosím vás, stlačte to počas vystúpení ministrov. Teraz sa to ešte naposledy, keďže máme nový systém, rozumiem, že to nie je úplne jednoduché, teraz je to ešte umožnené a potom už, prosím vás, počas vystúpenia. Takže pán Pročko s doplňujúcou otázkou na pani ministerku zdravotníctva.
Bugár, Béla, podpredseda NR SR (2017-12-06):
Pán spravodajca, chcete sa vyjadriť k rozprave? Nech sa páči.
Laššáková, Jana, podpredsedníčka NR SR (2015-05-13):
Ja si myslím, že spolu si to vykonzultujete ešte do hlasovania. Teraz dávam možnosť prihlásiť sa do rozpravy ústne. (Reakcia z pléna.) Tak sa ospravedlňujem, poprosím vás, na tabuľu to dajte, tak. Veľmi sa ospravedlňujem, ale neboli tam rečníci. Ja som mala tu len, že je prihlásený do rozpravy pán poslanec Fecko. Takže, pán poslanec Kuffa. Nie je prítomný v sále. Nech sa páči, pán poslanec Simon. Ospravedlňujem sa, pán poslanec Hlina, musíte ešte počkať.
Blaha, Ľuboš, poslanec NR SR (2013-12-11):
Pán kolega, ďakujem za váš prúd myšlienok. Je veľmi povzbudivé, že ste sa zľahka dotkli aj rozpočtu, ale, popravde, mimoriadne ste ma potešili, pozitívne, že ste spomínali Davida Schweickarta, nie Švajcekarta, Schweickarta, ale to je najmenší problém. To je naozaj veľmi významný filozof a ekonóm, americký. Mimochodom, je môj priateľ. A preklad jeho knihy vyšiel aj na Slovensku. A je to knižka a jeho projekt ekonomickej demokracie, naozaj niečo, čím by sme sa mali inšpirovať jednoznačne. A dokonca mám chuť napísať mu e-mailom rovno, že sa jeho meno objavilo v slovenskom parlamente, pretože on je marxista. Dúfam, že sa nezľaknete toho, ale on je marxista, nehanbí sa za to. A vychádza z Marxa pri svojej postkapitalistickej vízii. Hovorí o systéme družstiev, o systéme kooperatív, ktorý by nahradil kapitalistické vlastníctvo, hovorí o verejnej kontrole investícií a o demokratizácii ekonomiky. Čiže vychádza aj z Keynesa, aj z Marxa. A je veľmi zaujímavé, že práve opozícia sa inšpiruje týmto mysliteľom, čo je naozaj pre mňa veľmi pozitívne. A ja dúfam, že v tom budete pokračovať. Napokon, síce Schweickart je marxista, ale viacero autorov, ktorí pracujú s myšlienkou ekonomickej demokracie, marxistami nie je, sú to napríklad liberáli ako John Rawls, John Stuart Mill, alebo aj konzervatívci. Napokon, Mondragón, čo je veľmi významné družstvo v Španielsku, vychádza z katolíckej doktríny. Čiže aj konzervatívci si nachádzajú myšlienky ekonomickej demokracie vo svojej inšpirácii. Čiže, mimochodom, tento model obhajujem aj ja v knižke Späť k Marxovi?. Takže budem rád, keď budete nabudúce citovať aj mňa. Takže som veľmi rád, že túto myšlienku otvárate. A ja verím tomu, že Peter Kažimír bude podporovať družstvá, bude podporovať kooperatívy, v tomto máte moju plnú podporu. A verím, že v tomto vieme nájsť spoločnú reč. A najmä budem rád, pokiaľ bude naša opozícia pracovať aj s moderným marxizmom ako inšpiráciou. Výborne.
Šutaj Eštok, Matúš, poslanec NR SR (2020-07-07):
Pán poslanec, ja ti ďakujem, že si nastavil zrkadlo tejto pokryteckej vládnej koalícii, a schizofrenickej. Myslím, že v tvojom vystúpení chýbal jeden citát, ja si ho teraz dovolím odcitovať: „Kedysi, keď sme boli malé deti na pieskovisku, no tak keď som niečo urobil, rozkopal som nejaký taký ten koláčik, no tak som sa priznal. Povedal som, dobre, tak som to spravil. Ale už tam sme sa to naučili, na tom pieskovisku. A ty si čo urobil? Utiekol si, skoval si sa, utajil si to. Presne takýchto, presne takýchto. A ty si to nesieš celý život, až kým si sa dopracoval nejakou divnou zhodou okolností sem do tohto parlamentu a vedieš tento parlament. Kýblikmi sme bili takýchto po hlave.“ Boris Kollár, 21. 11. 2018. Ďakujem pekne.